**81/2013.(II.28.) Kgy. sz. határozat**

Szombathely Megyei Jogú Város Közgyűlése

1. a Szombathelyért Közalapítványnak, annak kizárólagos tulajdonát képező, Szombathely város Fő terén található közterület-megfigyelő kamerarendszer tulajdonjoga Szombathely Megyei Jogú Város Önkormányzata részére ajándékozás útján történő átruházására vonatkozó ajánlatát elfogadja,
2. az ajándékozási szerződést az előterjesztés mellékletével egyezően jóváhagyja, továbbá felhatalmazza polgármestert a szerződés aláírására,
3. a Szombathely Megyei Jogú Város Önkormányzata tulajdonába került közterület-megfigyelő kamerarendszert a Szombathelyi Közterület-felügyelet vagyonkezelésébe adja azzal, hogy a rendszer üzemeltetéséhez, a nap 24 órájában folyamatos élőerős megfigyeléséhez, karbantartásához, javításához szükséges pénzügyi forrást biztosítja,
4. felkéri a Szombathelyi Közterület-felügyelet igazgatóját, hogy az intézmény alapító okiratának, Szervezeti és Működési Szabályzatának módosítását terjessze a közgyűlés 2013. áprilisi ülése elé,
5. felkéri a Szombathelyi Közterület-felügyeletet, hogy a rendőrség számára és annak írásbeli kérésére bármikor a nap 24 órájában a rögzített képfelvételekhez való hozzáférést biztosítsa,
6. a közterület-megfigyelő kamerarendszer továbbfejlesztése céljából az alábbi közterületek megfigyelésére, ezen meghatározott sorrendben – pénzügyi fedezet erejéig - kamerák kihelyezését rendeli el:
   * Kőszegi utca – Mártírok tere (Kamerák tervezett elhelyezése: Mártírok tere Erste Bank és Savaria Mozi közötti gyalogátkelőhely mellett lévő közvilágítási oszlopon és a Kőszegi utca 9. számmal szemben lévő közvilágítási oszlopon);
   * Károlyi Gáspár tér (Kamera tervezett elhelyezése: a SEK bejáratával szemben a Perint patak híd jobb oldali korlát melletti vagy a gyalogátkelőhelynél lévő közvilágítási oszlopon);
   * Ady Endre tér (Kamera tervezett elhelyezése: a Romkert Club bejáratával szemben lévő területen lévő közvilágítási oszlopok valamelyikén);
   * 48-as tér (Kamera tervezett elhelyezése: a 48-as tér Desperado Kocsma bejáratával szemben lévő közvilágítási oszlopok valamelyikén);
   * Március 15. tér - Király u., valamint körforgalomba csatlakozó utcák torkolatai (Petőfi S. u., Szelestey L. u., 18-as Honvéd u.) és a térrel szomszédos utcák torkolatai (Deák F. u., Markusovszky L. u., Karinthy F. u.).(Kamera tervezett elhelyezése: a körforgalomban a Király utcával szemben lévő közvilágítási oszlopon);

* Király utca - Széll Kálmán utca és Savaria tér közötti szakasza.

(Kamera tervezett elhelyezése: a Király utcának a volt Savaria Szálloda oldalán a Március 15. térhez közelebb lévő közvilágítási oszlopon);

* Szent Márton utca - Wesselényi Miklós utca - Hunyadi János út.

(Kamera tervezett elhelyezése: a Wesselényi Miklós utca - Szent Márton utca kereszteződésében található parkoló kijárat melletti közvilágítási oszlopon);

* Kossuth Lajos utca utca (Kamera tervezett elhelyezése: a Kossuth Lajos utca 21. számmal szemben lévő közvilágítási oszlopon);
* Széchenyi István utca – Szily János utca – Mindszenty József tér - Berzsenyi Dániel tér. (Kamera tervezett elhelyezése: a Széchenyi István utca 10. számú épület sarkától az útkereszteződés felé eső közvilágítási oszlopon);
* Thököly Imre utca. (Kamera tervezett elhelyezése: a Thököly Imre utca 39-45. számú épület Külsikátor oldalán a gyalogátkelőhelynél lévő közvilágítási oszlopon);
* Óperint utca - Dózsa György utca – Kálvária utca – Körmendi utca kereszteződésétől számított 100 m-es szakaszai. (Kamerák tervezett elhelyezése: az Óperint utca 2. szám előtt lévő magasabb közvilágítási oszlopon és az Óperint u. - Dózsa Gy. u. – Kálvária u. – Körmendi u. kereszteződésébe tervezett körforgalom Óperint u. 18. számú épület sarkához legközelebb eső közvilágítási oszlopon);
* Kiskar utca és az Óperint utcának a Kiskar utcától az Óperint utca 8. számú épületig terjedő szakasza. (Kamera tervezett elhelyezése: az Óperint u. – Kiskar utca kereszteződésében a Kiskar utcai oldalon lévő közvilágítási oszlopon);

* Uránia udvar (Kamera tervezett elhelyezése: az Uránia udvar Fő tér felöli átjárójánál lévő közvilágítási oszlopon).

**Felelős:** Dr. Puskás Tivadar polgármester

Horváth László elnök Szombathelyért Közalapítvány

Dr. Varsányi Péter igazgató Szombathelyi Közterület-felügyelet

(a végrehajtás előkészítéséért:

Tóth Zoltán, a Szervezési Osztály vezetője)

**Határidő**: 1.,2. pont – azonnal

3., 5. pont – ajándékozási szerződés aláírását követően

4. pont – 2013. április 25.

6. pont – 2013. december 31.